Lehtimäen kunnanvaltuusto

**Lehtimäen kunnanvaltuusto** oli Etelä-Pohjanmaan maakunnassa sijainneen entisen Lehtimäen kunnan ylintä päätösvaltaa käyttänyt elin. Valtuustossa oli 17 paikkaa. Kaudella 2004–2008 keskusta oli kunnan suurin puolue kuudellatoista valtuustopaikallaan. Valtuuston toiminta lakkasi, kun Lehtimäki liitettiin osaksi Alajärven kaupunkia 1. tammikuuta 2009. 

## Koostumus vaaleittain
Lehtimäki oli vahvasti keskustalainen kunta. Ainakin vuodesta 1976 lähtien Suomen Keskusta oli saanut vähintään 71 prosenttia ja enimmillään jopa noin 94 prosenttia kaikista valtuuston paikoista. Paikkoja valtuustossa oli 21 vuodesta 1977 vuoteen 2004, jonka jälkeen niiden määrä laski seitsemääntoista.

## Vaalitulokset ja valtuutetut
### Kunnallisvaalit 2008
Vuoden 2008 kunnallisvaalit toimitettiin seuraavan vuoden kuntajakoa noudattaen, eli lehtimäkeläiset asettuivat ehdolle ja äänestivät ehdokkaita Alajärven kaupunginvaltuustoon. Lehtimäen äänestysalueen äänestysprosentti oli vuoden 2008 vaaleissa 71,7 prosenttia, eli äänestysaktiivisuus nousi Lehtimäellä 6,7 prosenttiyksikköä edellisistä vaaleista. Alueen 1&nbsp;500 äänioikeutetusta 1&nbsp;076 äänesti.

Lehtimäen viimeisestä valtuustosta jatkokaudelle Alajärven kaupunginvaltuustoon pääsi viisi valtuutettua: Kuisma Kujala (kesk.), Rauno Jokiranta (kesk.), Pasi Leikkari (kesk.), Kauko Ukonmäki (kesk.) ja Asko Jokiaho (kesk.).

### Kunnallisvaalit 2004
Vuoden 2004 kunnallisvaaleissa Lehtimäen valtuustoon valittiin neljä valtuutettua vähemmän kuin edellisvaaleissa. Kristillisdemokraatit onnistuivat pitämään paikkansa, mutta kokoomus ja sosiaalidemokraatit eivät saaneet yhtäkään ehdokastaan valtuustoon ja näin ollen menettivät kumpikin ainoan paikkansa. Lisäksi keskustan paikkamäärä väheni kahdella. Itsenäisyyspuolueella oli Lehtimäellä yksi ehdokas, joka ei tullut valituksi.

Lehtimäellä oli yksittäisistä kunnista kolmanneksi suurin keskustan kannatus vuoden 2004 vaaleissa, puolueen osuus Lehtimäen äänistä oli 84,3 prosenttia.

Kaudelle 2005–2008 Lehtimäen viimeiseksi jääneeseen kunnanvaltuustoon valittiin seuraavat jäsenet:

29. tammikuuta 2007 lähtien kauden loppuun saakka valtuuston puheenjohtajana toimi Jorma Hauta-aho, ensimmäisenä varapuheenjohtajana Kauko Ukonmäki ja toisena varapuheenjohtajana Rauno Jokiranta.

Lehtimäen viimeinen valtuuston kokous pidettiin 17. joulukuuta 2008.

### Kunnallisvaalit 2000
Vuoden 2000 kunnallisvaaleissa keskusta sai yhden lisäpaikan Lehtimäen valtuustoon. Sosiaalidemokraatit, kokoomus ja kristillisdemokraatit kukin säilyttivät oman paikkansa, mutta vihreät menetti ainoan valtuustopaikkansa. Keskustan kannatus kunnassa oli 76,5 prosenttia.

Kaudelle 2001–2004 Lehtimäen kunnanvaltuustoon valittiin seuraavat jäsenet:

## Puheenjohtajat
Kunnanvaltuuston puheenjohtajina ovat toimineet seuraavat henkilöt:
*Herman Arola (1919, 1921, 1923–1925)
*Herman Mattinen (1920)
*Aleksi Vainio (1922, 1926–1928, 1931–1936)
*Kalle Flinkman (1929–1930, 1937)
*Emil Soukka (1938–1953)
*Eino Uusitalo (1954–1976)
*Aarno Puumala (1977–1988)
*Jorma Hauta-aho (1989–1996, 2001–2004, 2007–2008)
*Helinä Soukka (1997–2000)
*Kauko Ukonmäki (2005–2006)

## Kunnanjohtajat
Lehtimäen kunnanjohtajina ovat toimineet seuraavat henkilöt:
*Matti Aro (1973–1988)
*Valto Rinto (vt.) (1988–1989)
*Aarno Puumala (1989–2000)
*Leila Pekkanen (2000–2007)
*Reetta Suokonautio-Kuisti (vt.) (2006–2008)
*Mika Itänen (2008)

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
**Puolueiden kannatus vaalivuosittaisella kuntajaolla kuntavaaleissa, 1976-2025
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet